### Beslutning

Tilbagesendes Magistratsafdelingen for Sociale forhold og Beskæftigelse og Magistratsafdelingen for Børn og Unge med bemærkning, at byrådet i sit møde den 18. november 2020 har vedtaget Magistratens foranstående indstilling af 9. november 2020.

Beslutningsforslag fra Børne- og ungebyrådet

Forslag om ret til at kende børn og unges rettigheder Vi børn og unge har ret til at kende vores rettigheder, og [adresse] skal være med til at sikre at dette sker. Børne- og ungebyrådet oplever, at spørgsmål om rettigheder fylder meget i børn og unges bevidsthed. Når man fylder 18 år – og dermed bliver myndig – er det rimeligt klart hvilke regler og love, der gælder. Men når man er barn og ung under 18 år, er det uklart hvilke rettigheder man har, og hvad man kan gøre, når disse rettigheder ikke overholdes.

Børne- og ungebyrådet ønsker derfor at sætte børn og unges rettigheder på dagsordenen i [adresse]. Alt for mange børn og unge ved ikke, hvordan de er stillet i svære situationer i livet, eller hvor de kan finde information og vejledning i netop deres situation. Nøglen til at løse denne udfordring er at udbrede kendskabet til rettigheder og sikre at disse bliver overholdt. Hvis vi retter fokus mod dette, får vi ikke blot oplyste borgere, men sikrer tryghed blandt børn og unge i [adresse].

Børn og unges sikkerhed og tryghed er centrale for et godt børneliv. Derfor fremsætter Børne- og ungebyrådet et forslag, der retter fokus mod børn og unges ret til at kende deres egne rettigheder.

Forslag:

Børne- og ungebyrådet foreslår at:

1)     Ulrike Danielsen bliver en del af undervisningen i folkeskolerne.

2)     Kommunen skal sikre at tilbuddet om en bisidder for børn og unge er velfungerende.

Motivation af punkt 1:

Børne- og ungebyrådet mener, at det er centralt for et godt børneliv, at man fra skolealderen er bevidst om sine rettigheder. Det gælder både de mere fundamentale rettigheder, beskrevet i FN’s Børnekonvention fra [adresse], samt de lovmæssige rettigheder, som børn og unge har i forbindelse med skole- og familieliv. Derfor foreslår Børne- og ungebyrådet, at [adresse] sætter rettighedsundervisning på skoleskemaet.

En undersøgelse lavet af UNICEF og Institut for Menneskerettigheder i 2019, viste at kun 45% af danske skoleelever kender til Børnekonventionen. Dette billede kan vi i Børne- og ungebyrådet genkende. Det er ligeledes vores opfattelse, at for få børn og unge kender til deres rettigheder som beskrevet i f.eks. Folkeskoleloven eller de rettigheder de har i forbindelse med udfordringer i familielivet.

Alle børn har ret til at kende deres rettigheder – og det er desværre stadig ikke tilfældet selvom vi skriver år 2020. Det mener vi ikke er godt nok. Derfor ønsker Børne- og ungebyrådet, at [adresse] i fremtiden vil agere foregangskommune for rettighedsundervisning. Vi ønsker, at kommunen gør rettighedsundervisning til en del af folkeskolernes undervisning inden eleverne får deres afgangseksamen i 9. klasse, og at muligheden for at indgå samarbejde med organisationer om inputs til denne type undervisning undersøges. Flere børneorganisationer har stor viden om børnerettigheder, og der eksisterer i forvejen både undervisningsforløb og -materiale fra organisationer som Børns Vilkår, Red Barnet og Børnerådet, som eleverne vil have glæde af. Vi foreslår, at rettighedsundervisningen bliver et forløb i fx samfundsfagsundervisningen for de ældre klasser. Vi mener nemlig ikke, at denne viden kan nøjes med at blive udbredt gennem en enkelt lektion, men rettere gennem et forløb eller over flere undervisningsgange i løbet af skolelivet. Børne- og ungebyrådet stiller sig gerne til rådighed, hvis der ønskes inputs til udformningen af undervisningen, så vi sammen kan sikre en kommune, hvor børn og unge kender til deres rettigheder.

Motivation af punkt 2:

I Børnekonventionens artikel 12 hedder det, at børn og unge har ret til at deres mening bliver hørt i sager, der vedrører dem. Derfor mener Børne- og ungebyrådet, at det er vigtigt at sætte fokus på at sikre en velfungerende bisidderordning i [adresse].

Der er forskellige grunde til, at børn oplever at få sager behandlet i det offentlige system. Det kan være sager vedrørende en problematisk skilsmisse eller anbringelse uden for hjemmet. I disse tilfælde står der i Serviceloven, at børn og unge har ret til en bisidder, der taler barnets eller den unges sag og varetager dennes interesser. Desværre er det Børne- og ungebyrådets opfattelse, at dette ikke altid er tilfældet i praksis. Både medlemmer af Børne- og ungebyrådet, og unge i vores omgangskreds, har oplevet ikke at få den nødvendige støtte gennem en bisidder, som loven ellers tilskriver. Det er essentielt for børn i svære livssituationer, at der er en upartisk voksen, som hjælper og guider barnet, så situationen bliver forståelig. Endnu vigtigere er det, at denne person også taler barnets sag, så barnets holdning kommer til udtryk. Vi mener, at børn og unge skal høres, da vi – uanset alder – er eksperter i eget liv.

Børne- og ungebyrådet foreslår derfor, at kommunen sikrer og monitorerer en velfungerende bisidderordning, så børn og unges ret til en upartisk voksen efterleves. I tillæg til dette er det vigtigt, at kommunen sikrer, at børn og unge er informerede om bisidderordningen, hvis de får behov for den. På den måde skaber vi det bedste grundlag for at børn og unge bliver hørt. Børne- og ungebyrådet stiller sig gerne til rådighed, hvis der ønskes inputs til dette.

**Indstilling fra Magistratsafdelingen for Børn og Unge og Magistratsafdelingen for Sociale Forhold og Beskæftigelse**

**Svar på forslag om ret til at kende børn og unges rettigheder.**

### Resumé

Børne- og ungebyrådet har fremsendt forslag om, at børn og un­ge skal kende egne rettigheder. Forslaget skal være med til at sikre, at de fra skolealderen er bevidste om deres fundamentale rettig­heder som beskrevet i FN’s Børnekonvention og lovmæssige rettigheder i forbindelse med familie- og skoleliv. Derfor foreslår Børne- og ungebyrådet

1. At rettighedsundervisning bliver en del af undervisningen i folkeskolerne

2. At kommunen skal sikre, at tilbuddet om en bisidder for børn og unge er velfungerende

Byrådet vedtog 12. august 2020 at fremsende forslaget til Børn og Un­ge med hen­blik på udarbejdelse af en indstilling.

### Indstilling

Det indstilles

At 1) skolerne som led i deres løbende drøftelser om undervisningens indhold og organisering tager stilling til, hvordan man lokalt indtænker undervisning i børn og unges rettigheder

At 2) Børn og Unge i regi af ULF etablerer samarbejder med relevante organisationer om undervisningsforløb ift. børn og unges rettigheder

At 3) Sociale Forhold og Beskæftigelse tilstræber en mere ensartet og systematisk praksis, hvor forvaltningen henvender sig direkte til børn og unge og gør opmærksomme på deres ret til en bisidder

### Sagens forløb

12-08-2020 [adresse]
Fremsendes til Magistratsafdelingen for Børn og Unge med henblik på udarbejdelse af en indstilling, jf. byrådets vedtagelse i mødet den 12. august 2020 om magistratsbehandling af forslaget.

 Sagen bedes tilbagesendt byrådet via Magistraten.
 28-10-2020 Flere afdelinger
Beslutningsforslag besvaret med indstilling fra Magistratsafdelingen for Børn og Unge og Magistratsafdelingen for Sociale Forhold og Beskæftigelse.
 04-11-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 09-11-2020 Magistraten
Fremsendes til [adresse] med bemærkning, at Magistraten i mødet den 9. november anbefaler, at byrådet tiltræder Magistratsafdelingen for Børn og Unges og Magistratsafdelingen for Sociale Forhold og Beskæftigelses indstilling af 28. oktober 2020.
 18-11-2020 Aarhus Byråd
Tilbagesendes Magistratsafdelingen for Sociale forhold og Beskæftigelse og Magistratsafdelingen for Børn og Unge med bemærkning, at byrådet i sit møde den 18. november 2020 har vedtaget Magistratens foranstående indstilling af 9. november 2020.